title: Komisijos įgyvendinimo reglamentas (ES) 2020/910 2020 m. birželio 30 d. kuriuo dėl COVID-19 pandemijos iš dalies keičiamos įgyvendinimo reglamentų (ES) 2015/1998, (ES) 2019/103 ir (ES) 2019/1583 nuostatos, susijusios su oro transporto bendrovių, veiklos vykdytojų ir subjektų, atliekančių iš trečiųjų šalių atvykstančių krovinių ir pašto saugumo kontrolę, pakartotiniu paskyrimu ir su tam tikrų kibernetinio saugumo, asmens reputacijos patikrinimo, sprogmenų aptikimo sistemų įrangos standartų ir mažo kiekio sprogstamųjų medžiagų ieškiklių reguliavimo reikalavimų taikymo atidėjimu (Tekstas svarbus EEE)

text:
1.7.2020

                  LT

                  Europos Sąjungos oficialusis leidinys

                  L 208/43

         KOMISIJOS ĮGYVENDINIMO REGLAMENTAS (ES) 2020/910
         2020 m. birželio 30 d.
         kuriuo dėl COVID-19 pandemijos iš dalies keičiamos įgyvendinimo reglamentų (ES) 2015/1998, (ES) 2019/103 ir (ES) 2019/1583 nuostatos, susijusios su oro transporto bendrovių, veiklos vykdytojų ir subjektų, atliekančių iš trečiųjų šalių atvykstančių krovinių ir pašto saugumo kontrolę, pakartotiniu paskyrimu ir su tam tikrų kibernetinio saugumo, asmens reputacijos patikrinimo, sprogmenų aptikimo sistemų įrangos standartų ir mažo kiekio sprogstamųjų medžiagų ieškiklių reguliavimo reikalavimų taikymo atidėjimu
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2008 m. kovo 11 d. Europos Parlamento ir Tarybos reglamentą (EB) Nr. 300/2008 dėl civilinės aviacijos saugumo bendrųjų taisyklių ir panaikinantį Reglamentą (EB) Nr. 2320/2002 (1), ypač į jo 4 straipsnio 3 dalį,
         kadangi:

                     (1)

                     dabartinė COVID-19 pandemija, skaudžiai palietusi tarptautinės ir Europos civilinės aviacijos sektorių, smarkiai riboja valstybių narių ir visos Europos Sąjungos galimybes užtikrinti veiksmingą ir efektyvią apsirūpinimo logistiką. Sąjungai strategiškai svarbu, kad būtų toliau nenutrūkstamai teikiamos krovinių vežimo paslaugos, nuo kurių iš esmės priklauso būtiniausių prekių, įskaitant vaistus, medicinos reikmenis, kitas medžiagas ir produktus, tiekimas;

                     (2)

                     pagal Sąjungos taikomą oro transportu atvežamų krovinių ir pašto saugumo užtikrinimo tvarką, nustatytą Komisijos įgyvendinimo reglamento (ES) 2015/1998 (2) priedo 6.8 punkte, reikalaujama, kad oro vežėjai, vežantys krovinius ir paštą į Europos Sąjungą kas penkerius metus būtų skiriami skrydžius iš trečiosios šalies į Sąjungą vykdančiais krovinių arba pašto oro vežėjais (ACC3 vežėjais), o jų antžeminių paslaugų teikėjai kas trejus metus būtų skiriami pagal ES aviacijos saugumo patikrinimo procedūrą patikrintais reguliuojamais trečiųjų šalių subjektais (RA3 subjektais) arba pagal ES aviacijos saugumo patikrinimo procedūrą patikrintais žinomais trečiųjų šalių siuntėjais (KC3 siuntėjais);

                     (3)

                     taikant ES aviacijos saugumo patikrinimo procedūrą, pagal kurią skiriami ACC3 vežėjai, RA3 subjektai ir KC3 siuntėjai, be kita ko, reikalaujama, kad ES aviacijos saugumo tikrintojas veiklos vykdytojo patalpose atliktų patikrinimą vietoje, kad patvirtintų, jog priemonės įgyvendinamos efektyviai;

                     (4)

                     dabartinės COVID-19 pandemijos metu patikrinimai vietoje, kuriais siekiama trečiosiose šalyse naujai arba pakartotinai skirti oro vežėjus ir krovinių tvarkymo veiklos vykdytojus, yra labai sutrikdyti ir (arba) sunkiai įgyvendinami dėl objektyvių priežasčių, už kurias tie vežėjai ar veiklos vykdytojai nėra atsakingi ir kurių jie negali kontroliuoti;

                     (5)

                     daugelio ACC3 vežėjų, RA3 subjektų ir KC3 siuntėjų paskyrimų galiojimas pasibaigs ateinančiais mėnesiais arba jau pasibaigė ir nėra galimybės atlikti būtino patvirtinimo vietoje vizito. Neturėdami atitinkamo Sąjungos suteikto statuso, tokie veiklos vykdytojai nebegali veikti saugaus tiekimo į Sąjungą grandinėje, dėl to šiuo kritiniu metu tęsti esminės veiklos tampa neįmanoma;

                     (6)

                     būtina priimti skubias priemones, kuriomis būtų nustatytas tinkamas teisinis pagrindas, kuriuo remiantis būtų įdiegta alternatyvi ir skubi ES aviacijos saugumo patikrinimo procedūra, taikoma dabartinėje padėtyje atsidūrusiems saugaus tiekimo į Sąjungą grandinės veiklos vykdytojams;

                     (7)

                     įgyvendinimo reglamentuose (ES) 2019/103 (3) ir (ES) 2019/1583 (4), kuriais iš dalies keičiamas Įgyvendinimo reglamentas (ES) 2015/1998, nustatyti reguliavimo reikalavimai, nuo 2020 m. gruodžio 31 d. taikomi atitinkamai civilinės aviacijos darbuotojų reputacijos patikrinimo ir kibernetinio saugumo srityse. Kadangi valdžios institucijų ir veiklos vykdytojų galimybėms pasirengti tuos reikalavimus įgyvendinti laiku didelį poveikį daro dėl COVID-19 pandemijos nustatytų apribojimų padariniai, reikalavimų taikymo data turi būti atidėta;

                     (8)

                     Įgyvendinimo reglamento (ES) 2015/1998 priedo 12.4.2.2 punkte nustatyta, kad sprogmenų aptikimo sistemų įrangos 2-as standartas baigia galioti 2020 m. rugsėjo 1 d. Kadangi kai kurių Sąjungos oro uostų galimybėms užbaigti 3-io standarto sprogmenų aptikimo sistemos įrangos įrengimo ir aktyvavimo procesą didžiulį poveikį daro dėl COVID-19 pandemijos padarinių nustatyti apribojimai, galiojimo pabaigos data turi būti atidėta. Naudojant 3-io standarto sprogmenų aptikimo sistemos įrangą, kurios eksploatavimo charakteristikos ir aptikimo galimybės yra geresnės, galėtų būti užtikrintas didesnis saugumas, todėl Komisija ir valstybės narės lieka įsipareigojusios šią technologiją baigti įdiegti be tolesnių atidėliojimų;

                     (9)

                     Įgyvendinimo reglamento (ES) 2015/1998 priedo 12.6.3 punkte nustatyta, kad atitinkama institucija gali leisti mažo kiekio sprogstamųjų medžiagų ieškiklius, kurie neatitinka 12-L priedėlio reikalavimų, toliau naudoti iki 2020 m. liepos 1 d. Kadangi kai kurių Sąjungos oro uostų galimybėms užbaigti naujų mažo kiekio sprogstamųjų medžiagų ieškiklių diegimo procesą didžiulį poveikį daro dėl COVID-19 pandemijos padarinių nustatyti apribojimai, kad būtų išvengta teisinių pasekmių, minėta data turi būti atidėta nesukeliant nereikalingos rizikos aviacijos saugumui;

                     (10)

                     todėl įgyvendinimo reglamentai (ES) 2015/1998, (ES) 2019/103 ir (ES) 2019/1583 turėtų būti atitinkamai iš dalies pakeisti;

                     (11)

                     kai kuriems ACC3 vežėjams, RA3 subjektams ir KC3 siuntėjams suteiktas Sąjungos statusas jau nustojo galioti arba per pirmąjį dabartinės COVID-19 pandemijos etapą, arba iš karto prieš jį ėjusiu laikotarpiu, kai turėjo būti pradėta ir atliekama ES aviacijos saugumo patikrinimo procedūra, todėl, kad būtų sudarytos sąlygos veiklos vykdytojams, kurių statuso galiojimas jau pasibaigė, pasinaudoti šiame reglamente nustatytomis priemonėmis, jis turėtų būti taikomas atgaline data;

                     (12)

                     šiame reglamente nustatytos priemonės nedaro poveikio teisėtiems kitų oro vežėjų, veiklos vykdytojų, subjektų ar valstybių interesams ir teisėms ir neriboja jų lūkesčių;

                     (13)

                     kad valstybėms narėms būtų suteiktas teisinis pagrindas nedelsiant pradėti taikyti alternatyvią ir skubią tiekimo į Sąjungą grandinės veiklos vykdytojų patikrinimo ir paskyrimo procedūrą, būtiną siekiant atnaujinti krovinių vežimo į Sąjungą veiklą, šis reglamentas turėtų įsigalioti kitą dieną po jo paskelbimo Europos Sąjungos oficialiajame leidinyje;

                     (14)

                     šiame reglamente nustatytos priemonės atitinka pagal Reglamento (EB) Nr. 300/2008 19 straipsnį įsteigto komiteto nuomonę,

               PRIĖMĖ ŠĮ REGLAMENTĄ:

            1 straipsnis
            Įgyvendinimo reglamento (ES) 2015/1998 priedas iš dalies keičiamas pagal šio reglamento priedą.

            2 straipsnis
            Įgyvendinimo reglamento (ES) 2019/103 2 straipsnio antrame sakinyje data „2020 m. gruodžio 31 d.“ pakeičiama data „2021 m. gruodžio 31 d.“

            3 straipsnis
            Įgyvendinimo reglamento (ES) 2019/103 priedo 26 punkte keičiamame 11.1.12 punkte datos „2020 m. gruodžio 31 d.“ ir „2023 m. birželio 30 d.“ pakeičiamos datomis „2021 m. gruodžio 31 d.“ ir „2024 m. birželio 30 d.“

            4 straipsnis
            Įgyvendinimo reglamento (ES) 2019/1583 2 straipsnyje data „2020 m. gruodžio 31 d.“ pakeičiama data „2021 m. gruodžio 31 d.“

            5 straipsnis
            Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2020 m. birželio 30 d.

                  Komisijos vardu

                  Pirmininkė

               Ursula VON DER LEYEN

            (1)  OL L 97, 2008 4 9, p. 72.

            (2)  2015 m. lapkričio 5 d. Komisijos įgyvendinimo reglamentas (ES) 2015/1998, kuriuo nustatomos išsamios bendrųjų pagrindinių aviacijos saugumo standartų įgyvendinimo priemonės (OL L 299, 2015 11 14, p. 1).

            (3)  2019 m. sausio 23 d. Komisijos įgyvendinimo reglamentas (ES) 2019/103, kuriuo dėl tam tikrų specifinių aviacijos saugumo priemonių išaiškinimo, suderinimo, supaprastinimo ir sustiprinimo iš dalies keičiamas Įgyvendinimo reglamentas (ES) 2015/1998 (OL L 21, 2019 1 24, p. 13).

            (4)  2019 m. rugsėjo 25 d. Komisijos įgyvendinimo reglamentas (ES) 2019/1583, kuriuo dėl kibernetinio saugumo priemonių iš dalies keičiamas Įgyvendinimo reglamentas (ES) 2015/1998, kuriuo nustatomos išsamios bendrųjų pagrindinių aviacijos saugumo standartų įgyvendinimo priemonės (OL L 246, 2019 9 26, p. 15).

            PRIEDAS
            Įgyvendinimo reglamento (ES) 2015/1998 priedas iš dalies keičiamas taip:

                        1)

                        įrašomi 6.8.1.7–6.8.1.9 punktai:

                                    „6.8.1.7.

                                    Laikotarpiu nuo 2020 m. balandžio 1 d. iki gruodžio 31 d. atitinkama institucija gali nukrypti nuo 6.8.2 punkte nustatytos procedūros ir oro vežėją laikinai paskirti ACC3 vežėju, jei dėl objektyvių priežasčių, kurios susijusios su COVID-19 sukelta pandemijos krize ir už kurias oro vežėjas nėra atsakingas, ES aviacijos saugumo patikrinimo procedūra negalėjo būti atlikta. Paskyrimui taikomos šios sąlygos:

                                                a)

                                                oro vežėjo ACC3 statusas atitinkamoje trečiosios šalies vietovėje yra aktyvus arba jis turėjo ACC3 statusą su sąlyga, kad jis nebaigė galioti iki 2020 m. vasario 1 d.;

                                                b)

                                                oro vežėjas pateikia paraišką atitinkamai institucijai, nurodytai 6.8.1.1 punkte arba atsakingai už paskyrimą, kurio galiojimas baigiasi, suteikti naują statusą ir patvirtina, kad yra objektyvių priežasčių, už kurias oro vežėjas nėra atsakingas ir kurios jam trukdo arba dėl kurių jis vėluoja įvykdyti 6.8.2 punkto reikalavimus;

                                                c)

                                                oro vežėjas pateikia savo tinkamą ir, atsižvelgiant į visus 6-G priedėlyje nurodytus punktus, išsamią saugumo programą arba patvirtina, kad dabartinė programa tebėra aktuali;

                                                d)

                                                oro vežėjas pateikia pasirašytą deklaraciją, kurioje patvirtina įsipareigojimą toliau visapusiškai ir veiksmingai vykdyti saugumo reikalavimus, dėl kurio jam buvo suteiktas šiuo metu galiojantis arba jau baigęs galioti ACC3 statusas;

                                                e)

                                                oro vežėjo paskyrimas ACC3 vežėju pagal šį punktą suteikiamas ne ilgesniam kaip šešių mėnesių laikotarpiui nuo atitinkamos šiuo metu galiojančio arba ankstesnio paskyrimo galiojimo pabaigos datos;

                                                f)

                                                paraiška, oro vežėjo saugumo programa ir įsipareigojimo deklaracija pateikiamos raštu arba elektronine forma.

                                    6.8.1.8.

                                    Jei taikoma, atitinkama institucija gali susitarti su atitinkamu oro vežėju atidėti 6.8.2.2 punkto 2 dalies d papunktyje nurodytą metinį ES aviacijos saugumo patikrinimą oro uostuose ir juos įtraukti į oro uostų, kurie pagal oro vežėjo veiksmų planą turi būti patikrinti ateinančiais metais, skaičių.

                                    6.8.1.9.

                                    Laikinu paskyrimo laikotarpiu, nurodytu 6.8.1.7 punkte, atitinkama institucija valstybės narės oro uoste arba oro uostuose, į kuriuos atvykstama iš ACC3 vežėjo vietovės, bent tris kartus atliks saugumo kontrolės, kurią atlieka jos tiekimo grandinėje dalyvaujantis ACC3 vežėjas ir RA3 subjektas bei KC3 siuntėjas, atitikties stebėjimą. Jei ACC3 vežėjas tiesioginių skrydžių į paskiriančiąją valstybę narę nevykdo, atitikties stebėjimo veikla atliekama koordinuojant su kita valstybe nare, į kurią ACC3 vežėjas vykdo skrydžius.“;

                        2)

                        įrašomi 6.8.4.11 ir 6.8.4.12 punktai:

                                    „6.8.4.11.

                                    Laikotarpiu nuo 2020 m. balandžio 1 d. iki gruodžio 31 d. atitinkama institucija gali nukrypti nuo 6.8.5 punkte nustatytos procedūros ir trečiosios šalies subjektą laikinai paskirti RA3 subjektu arba KC3 siuntėju, jei dėl objektyvių priežasčių, kurios susijusios su COVID-19 sukelta pandemijos krize ir už kurias subjektas nėra atsakingas, ES aviacijos saugumo patikrinimo procedūra negalėjo būti atlikta. Paskyrimui taikomos šios sąlygos:

                                                a)

                                                subjekto RA3 arba KC3 statusas yra aktyvus arba jis turėjo RA3 arba KC3 statusą su sąlyga, kad jis nebaigė galioti iki 2020 m. vasario 1 d.;

                                                b)

                                                subjektas pateikia paraišką atitinkamai institucijai, šiuo metu atsakingai už jo paskyrimą, kurio galiojimas baigiasi arba jau baigėsi, suteikti naują statusą ir patvirtina, kad yra objektyvių priežasčių, už kurias subjektas nėra atsakingas ir kurios jam trukdo arba dėl kurių jis vėluoja įvykdyti 6.8.5 punkto reikalavimus;

                                                c)

                                                subjektas pateikia savo aktualią ir, atsižvelgiant į vykdomą veiklą, išsamią saugumo programą arba patvirtina, kad dabartinė programa tebėra aktuali;

                                                d)

                                                subjektas pateikia pasirašytą deklaraciją, kurioje patvirtina įsipareigojimą toliau visapusiškai ir veiksmingai vykdyti saugumo reikalavimus, dėl kurio jam buvo suteiktas šiuo metu galiojantis arba jau baigęs galioti RA3 ar KC3 statusas;

                                                e)

                                                subjekto paskyrimas RA3 subjektu arba KC3 siuntėju pagal šį punktą suteikiamas ne ilgesniam kaip šešių mėnesių laikotarpiui nuo atitinkamos šiuo metu galiojančio arba ankstesnio paskyrimo galiojimo pabaigos datos;

                                                f)

                                                paraiška, subjekto saugumo programa ir įsipareigojimo deklaracija pateikiamos raštu arba elektronine forma.

                                    6.8.4.12.

                                    Subjektai, nurodyti 6.8.4.8 punkte, kurių RA3 arba KC3 statusas baigė galioti laikotarpiu nuo 2020 m. vasario 1 d. iki 2020 m. kovo 31 d. ir kuriems dėl 6.8.4.11 punkte nurodytų objektyvių priežasčių negalėjo būti taikoma 6.8.5 punkte nustatyta ES aviacijos saugumo patikrinimo procedūra ir po jos suteiktas 6.8.4 punkte nustatytas atitinkamos institucijos paskyrimas, gali teikti paraišką Komisijai suteikti laikiną paskyrimą, jei laikomasi šių sąlygų:

                                                a)

                                                subjektas pateikia paraišką Komisijai suteikti RA3 arba KC3 statusą ir patvirtina, kad yra objektyvių priežasčių, už kurias jis nėra atsakingas ir kurios jam trukdo arba dėl kurių jis vėluoja įvykdyti 6.8.5 punkto reikalavimus;

                                                b)

                                                subjektas pateikia pasirašytą deklaraciją, kurioje patvirtina įsipareigojimą toliau visapusiškai ir veiksmingai vykdyti saugumo reikalavimus, dėl kurio jam buvo suteiktas šiuo metu jau baigęs galioti RA3 ar KC3 statusas, ir saugumo programos aktualumą;

                                                c)

                                                paraiška ir įsipareigojimo deklaracija pateikiamos raštu arba elektronine forma;

                                                d)

                                                subjekto paskyrimas RA3 subjektu arba KC3 siuntėju pagal šį punktą suteikiamas ne ilgesniam kaip šešių mėnesių laikotarpiui nuo ankstesnio paskyrimo galiojimo pabaigos datos.“;

                        3)

                        11.1.2 punktas pakeičiamas taip:

                                    „11.1.2.

                                    Asmenų, samdomų atlikti tikrinimą, patekimo kontrolę arba kitokią saugumo kontrolę ne riboto patekimo zonoje ar būti atsakingiems už tokį tikrinimą ar kontrolę, asmens reputacijos patikrinimo išvados turi būti teigiamos.
                                    Asmenų, patikrintų prieš įdarbinimą, asmens reputacijos patikrinimas atliekamas ne vėliau kaip 2021 m. birželio 30 d.“;

                        4)

                        12.4.2.2 punktas pakeičiamas taip:

                                    „12.4.2.2.

                                    2-as standartas baigia galioti 2021 m. rugsėjo 1 d.“;

                        5)

                        12.4.2.4 punktas pakeičiamas taip:

                                    „12.4.2.4.

                                    Atitinkama institucija informuoja Komisiją, jei 2-o standarto sprogmenų aptikimo sistemą leidžia toliau naudoti po 2021 m. rugsėjo 1 d.“;

                        6)

                        12.4.2.6 punktas pakeičiamas taip:

                                    „12.4.2.6.

                                    Visa sprogmenų aptikimo sistemos įranga turi atitikti 3-ią standartą ne vėliau kaip nuo 2021 m. rugsėjo 1 d., išskyrus atvejus, kai taikomas 12.4.2.3 punktas.“;

                        7)

                        12.6.3 punktas pakeičiamas taip:

                                    „12.6.3.

                                    Atitinkama institucija gali leisti dalelių mėginius naudojančius mažo kiekio sprogstamųjų medžiagų ieškiklius, kurie pradėti naudoti iki 2014 m. liepos 1 d. ir kurių atitiktis 12-L priedėlio reikalavimams nepatvirtinta, toliau naudoti ne ilgiau kaip iki 2021 m. liepos 1 d.“


title: Komisijos įgyvendinimo reglamentas (ES) 2020/911 2020 m. birželio 30 d. kuriuo pagal Europos Parlamento ir Tarybos direktyvos (ES) 2018/1972, kuria nustatomas Europos elektroninių ryšių kodeksas, 57 straipsnio 2 dalį nustatomos mažos aprėpties belaidžio ryšio prieigos taškų charakteristikos (Tekstas svarbus EEE)

text:
1.7.2020

                  LT

                  Europos Sąjungos oficialusis leidinys

                  L 208/48

         KOMISIJOS ĮGYVENDINIMO REGLAMENTAS (ES) 2020/911
         2020 m. birželio 30 d.
         kuriuo pagal Europos Parlamento ir Tarybos direktyvos (ES) 2018/1972, kuria nustatomas Europos elektroninių ryšių kodeksas, 57 straipsnio 2 dalį nustatomos mažos aprėpties belaidžio ryšio prieigos taškų charakteristikos
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2018 m. gruodžio 11 d. Europos Parlamento ir Tarybos direktyvą (ES) 2018/1972, kuria nustatomas Europos elektroninių ryšių kodeksas (1), ypač į jos 57 straipsnio 2 dalį,
         kadangi:

                     (1)

                     Direktyvoje (ES) 2018/1972 pripažįstama, kad mažos galios mažos aprėpties belaidžio ryšio prieigos taškai gali daryti teigiamą poveikį radijo spektro naudojimui ir belaidžio ryšio plėtrai Sąjungoje, todėl reikėtų sudaryti palankesnes jų diegimo sąlygas, būtent netaikyti jų diegimui leidimų reikalavimų;

                     (2)

                     mažos aprėpties belaidžio ryšio prieigos tašką sudaro įvairūs elementai, kaip antai signalų apdorojimo įrenginys, antenos sistema, kabelių jungtys ir korpusas. Kai kuriais atvejais antenos sistema arba jos dalys gali būti sumontuojamos atskirai nuo kitų mažos aprėpties belaidžio ryšio prieigos taško elementų ir prijungiamos vienu ar keliais specialiais kabeliais. Taip gali būti, kai vienas ar keli operatoriai naudoja paskirstytąsias antenų arba radijo ryšio sistemas. Mažos aprėpties belaidžio ryšio prieigos taškas gali būti skirtas naudoti dviem ar daugiau spektro naudotojų;

                     (3)

                     kad mažos aprėpties belaidžio ryšio prieigos taškų, kuriems taikoma Direktyvos (ES) 2018/1972 57 straipsnio 1 dalies antra pastraipa, diegimas susilauktų visuomenės palaikymo ir būtų tvarus, šie taškai turėtų daryti kuo mažesnį vizualinį poveikį. Todėl ant atraminės konstrukcijos jie turėtų būti įrengti taip, kad būtų nematomi arba menkai pastebimi. Be to, jie turėtų veikti taip, kad būtų išlaikomas aukštas visuomenės sveikatos apsaugos lygis, kaip nustatyta Tarybos rekomendacijoje 1999/519/EB (2) dėl elektromagnetinių laukų poveikio plačiajai visuomenei ribojimo;

                     (4)

                     Europos Parlamento ir Tarybos direktyvoje 2014/53/ES dėl valstybių narių įstatymų, susijusių su radijo įrenginių tiekimu rinkai, suderinimo (3) nustatyta, kad radijo įrenginiai, įskaitant mažos aprėpties belaidžio ryšio prieigos taškus, turi būti konstruojami taip, kad būtų užtikrinta žmonių sveikatos apsauga ir sauga;

                     (5)

                     todėl turėtų būti nustatytos mažos aprėpties belaidžio ryšio prieigos taškų, kuriems taikoma Direktyvos (ES) 2018/1972 57 straipsnio 1 dalies antra pastraipa, fizinės ir techninės charakteristikos – didžiausias tūris, svorio apribojimai ir didžiausia spinduliuotės galia teikiant ryšio paslaugas vartotojams. Didžiausias tūris, nustatomas siekiant apriboti mažos aprėpties belaidžio ryšio prieigos taškų vizualinį poveikį, turėtų būti toks, kad būtų užtikrinta galimybė lanksčiai keisti projektą ir pritaikyti jį prie atraminės konstrukcijos fizinių ir techninių charakteristikų;

                     (6)

                     Komisijos užsakymu atliktas tyrimas „Light Deployment Regime for Small-Area Wireless Access Points (SAWAPs) (4)“ („Supaprastinta mažos aprėpties belaidžio ryšio prieigos taškų diegimo tvarka“) rodo, kad 20 litrų tūrio ribinė vertė būtų pakankama visiems pagrindiniams mažos aprėpties belaidžio ryšio prieigos taško elementams sutalpinti ir kartu užtikrinti, kad jis būtų menkai pastebimas. Reikalavimas neviršyti šio didžiausio tūrio turėtų būti taikomas diegiant vienam ar daugiau spektro naudotojų skirtus mažos aprėpties belaidžio ryšio prieigos taškus, taip pat tais atvejais, kai ant to paties nedidelio paviršiaus ploto infrastruktūros objekto, kaip antai, apšvietimo stulpo, šviesoforo, informacinio stendo ar autobuso stotelės, įrengiami keli mažos aprėpties belaidžio ryšio prieigos taškai ir dėl tokių objektų fizinių matmenų ir (arba) gausos konkrečioje teritorijoje tai vizualiai gali kurti netvarkos įspūdį;

                     (7)

                     mažos aprėpties belaidžio ryšio prieigos taškai turėtų atitikti Europos darnųjį standartą EN 62232:2017 (5)„Aukštadažnio lauko stiprio, galios tankio ir savitosios sugerties galios (SAR) nustatymas šalia radijo ryšio bazinių stočių, siekiant įvertinti žmogaus ekspoziciją“, kuriame nustatoma bazinių stočių įrengimo atsižvelgiant į jų spinduliuotės galią metodika, kurios tikslas – vertinti elektromagnetinių laukų poveikį žmogui laikantis Rekomendacijoje 1999/519/EB nustatytų ribų;

                     (8)

                     šis standartas taikomas visų tipų bazinėms stotims, kurios pagal skirtingas jų lygiavertės izotropinės spinduliuotės galios (EIRP) ribas yra suskirstytos į penkias įrenginių klases – atitinkamai E0 (keli milivatai), E2 (2 vatai), E10 (10 vatų), E100 (100 vatų) ir E+ (daugiau kaip 100 vatų). Atsižvelgiant į šiame standarte įrenginiams nustatytus užtikrintinus saugius atstumus ir į tai, kad pagal Direktyvą (ES) 2018/1972 mažos aprėpties belaidžio ryšio prieigos taškams turėtų būti naudojama mažos galios įranga, šis reglamentas turėtų būti taikomas tik E0, E2 ir E10 klasių įrenginiams. Standarto EN 62232:2017 6.2.4 punkto 2 lentelėje reikalaujama, kad žemiausia spinduliuojančioji E10 klasės antenos dalis viešosiose pėsčiųjų vaikštomose vietose būtų įrengta ne žemiau kaip 2,2 m aukštyje siekiant užtikrinti, kad atstumas tarp antenos pagrindinio lapelio ir 2 m ūgio žmogaus būtų ne mažesnis nei 20 cm (6);

                     (9)

                     dėl įrengimo patalpose pažymėtina, kad E10 klasės mažos aprėpties belaidžio ryšio prieigos taškai, kurie greičiausiai būtų nustatyto didžiausio 20 litrų tūrio, dėl estetinių priežasčių turėtų būti įrengiami tik didelėse patalpose, kurių lubų aukštis siekia bent 4 metrus, pavyzdžiui, muziejuose, stadionuose, konferencijų centruose, oro uostuose, metro stotyse, geležinkelio stotyse ar prekybos centruose;

                     (10)

                     mažos aprėpties belaidžio ryšio prieigos taško svoris ir forma neturėtų padėti struktūriškai stiprinti naudojamos atraminės konstrukcijos;

                     (11)

                     kadangi numatoma toliau plėtoti atitinkamus standartus ir į juos gali būti įtraukti mažos aprėpties belaidžio ryšio prieigos taškai, kuriems naudojamos aktyviosios antenos sistemos, šiuo etapu tokių prieigos taškų diegimui neturėtų galioti leidimų reikalavimų netaikymo tvarka;

                     (12)

                     kad kompetentingos institucijos galėtų vykdyti priežiūrą ir stebėseną, ypač tais atvejais, kai toje pačioje vietoje įrengiamos kelios antenų sistemos, visi šiame reglamente nustatytas charakteristikas atitinkančius mažos aprėpties belaidžio ryšio prieigos taškus įdiegę operatoriai turėtų tinkamu laiku pranešti kompetentingai institucijai apie tų prieigos taškų įrengimą ir vietą;

                     (13)

                     šiuo reglamentu nedaromas poveikis valstybių narių įgaliojimams nustatyti elektromagnetinių laukų, susidarančių toje pačioje vietoje įrengus arba sutelkus kelis mažos aprėpties belaidžio ryšio prieigos taškus, kuriems taikoma Direktyvos (ES) 2018/1972 57 straipsnio 1 dalies antra pastraipa, bendrus lygius ir užtikrinti, kad jie neviršytų taikytinų Sąjungos teisėje nustatytų bendro poveikio ribų, taikant kitas priemones nei individualūs leidimai;

                     (14)

                     šio reglamento įgyvendinimas turėtų būti nuolat stebimas, kad prireikus būtų lengviau jį peržiūrėti atsižvelgiant į nacionalinę praktiką ir standartizavimo pokyčius, visų pirma susijusius su aktyviosios antenos sistemų įtraukimu į standartus;

                     (15)

                     šiuo reglamentu nedaromas poveikis nacionalinėms priemonėms, susijusioms su sauga, tiekimu ir teisių į privačią nuosavybę, įskaitant savininkų teisę spręsti, kaip turi būti naudojamas jų turtas, paisymu;

                     (16)

                     šis reglamentas netrukdo nacionaliniu lygmeniu mažos aprėpties belaidžio ryšio prieigos taškų diegimui taikyti švelnesnę tvarką, padedančią užtikrinti, kad šie taškai būtų diegiami proporcingu tankumu ir nedarant didelio vizualinio poveikio;

                     (17)

                     šiame reglamente nustatytos priemonės atitinka Ryšių komiteto nuomonę,

               PRIĖMĖ ŠĮ REGLAMENTĄ:

            1 straipsnis
            Šiuo reglamentu nustatomos Direktyvos (ES) 2018/1972 57 straipsnio 1 dalies antroje pastraipoje nurodytų mažos aprėpties belaidžio ryšio prieigos taškų fizinės ir techninės charakteristikos.
            Šis reglamentas netaikomas mažos aprėpties belaidžio ryšio prieigos taškams su aktyviosios antenos sistema.

            2 straipsnis
            Šiame reglamente vartojamų terminų apibrėžtys:

                        1)

                        lygiavertė izotropinės spinduliuotės galia (EIRP) – perduodamos į anteną siųstuvo galios ir šios antenos stiprinimo koeficiento, nustatyto pasirinktąja kryptimi izotropinės antenos atžvilgiu, sandauga;

                        2)

                        antenos sistema – mažos aprėpties belaidžio ryšio prieigos taško aparatinės įrangos dalis, spinduliuojanti radijo dažnių energiją, reikalingą belaidžio ryšio paslaugoms galutiniams naudotojams teikti;

                        3)

                        aktyviosios antenos sistema (AAS) – mažos aprėpties belaidžio ryšio prieigos taško antenos sistema, kurioje antenos elementų signalo amplitudė ir (arba) fazė nuolat koreguojamos ir taip gaunamas kintamas antenos kryptingumas, priklausantis nuo trumpalaikių pokyčių radijo aplinkoje. Tai neapima ilgalaikio pluošto formavimo, pavyzdžiui, pastovaus elektrinio nuosvyrio. Mažos aprėpties belaidžio ryšio prieigos taške įrengta AAS sudaro neatsiejamą jo dalį;

                        4)

                        patalpos – erdvė (įskaitant transporto priemones), kurią visą dengia lubos, stogas ar bet kokia stacionarioji ar kilnojamoji konstrukcija ar įrenginys ir kuri visa, išskyrus duris, langus ir koridorius, yra nuolat ar laikinai aptverta sienomis ar šonais, nepriklausomai nuo medžiagos, iš kurios pagamintas stogas, sienos ar šonai, rūšies ir nuo to, ar konstrukcija yra nuolatinė ar laikina;

                        5)

                        laukas – erdvė, kuri nėra patalpos.

            3 straipsnis

               1)   Direktyvos (ES) 2018/1972 57 straipsnio 1 dalies antroje pastraipoje nurodyti mažos aprėpties belaidžio ryšio prieigos taškai turi būti visiškai ir saugiai integruojami į atraminę konstrukciją ir todėl būti nematomi plačiajai visuomenei arba turi atitikti šio reglamento priedo A punkte nustatytas sąlygas; jie taip pat turi atitikti šio reglamento priedo B punkte nurodyto Europos standarto reikalavimus.

               2)   1 dalimi nedaromas poveikis valstybių narių įgaliojimams nustatyti elektromagnetinių laukų, susidarančių toje pačioje vietoje įrengus arba sutelkus kelis mažos aprėpties belaidžio ryšio prieigos taškus, bendrus lygius ir užtikrinti, kad jie neviršytų taikytinų Sąjungos teisėje nustatytų bendro elektromagnetinių laukų poveikio ribų, taikant kitas priemones nei individualūs leidimai.

               3)   1 dalyje nurodytas charakteristikas atitinkančius mažos aprėpties belaidžio ryšio prieigos taškus įdiegę operatoriai praneša kompetentingoms institucijoms apie tų prieigos taškų įrengimą ir vietą.

            4 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
            Jis taikomas nuo 2020 m. gruodžio 21 d.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2020 m. birželio 30 d.

                  Komisijos vardu

                  Pirmininkė

               Ursula VON DER LEYEN

            (1)  OL L 321, 2018 12 17, p. 36.

            (2)  1999 m. liepos 12 d. Tarybos rekomendacija 1999/519/EB dėl elektromagnetinių laukų poveikio plačiajai visuomenei ribojimo ( 0–330 GHz ) (OL L 199, 1999 7 30, p. 59).

            (3)  2014 m. balandžio 16 d. Europos Parlamento ir Tarybos direktyva 2014/53/ES dėl valstybių narių įstatymų, susijusių su radijo įrenginių tiekimu rinkai, suderinimo, kuria panaikinama Direktyva 1999/5/EB (OL L 153, 2014 5 22, p. 62).

            (4)  SMART 2018/0017, https://op.europa.eu/en/publication-detail/-/publication/463e2d3d-1d8f-11ea-95ab-01aa75ed71a1/language-en/format-PDF/source-112125706.

            (5)  Taikytina 110 MHz–100 GHz dažnių diapazonui.

            (6)  Standarto EN 62232:2017 C.4 priedas.

            PRIEDAS
            A.   3 straipsnio 1 dalyje nurodytos sąlygos

                        1.

                        Vienam ar daugiau spektro naudotojų skirto mažos aprėpties belaidžio ryšio prieigos taško matomos dalies bendras tūris turi neviršyti 20 litrų.

                        2.

                        Ant to paties nedidelio paviršiaus ploto infrastruktūros objekto, kaip antai, apšvietimo stulpo, šviesoforo, informacinio stendo ar autobuso stotelės, įrengtų kelių atskirų mažos aprėpties belaidžio ryšio prieigos taškų matomų dalių bendras tūris turi neviršyti 20 litrų.

                        3.

                        Jei mažos aprėpties belaidžio ryšio prieigos taško antenos sistema ir kiti elementai, kaip antai radijo dažnių mazgas, skaitmeninis procesorius, atmintinės blokas, maitinimo šaltinis, kabelių jungtys, tranzitinio tinklo elementai arba įžeminimo ar tvirtinimo elementai, įrengiami atskirai, visos 20 litrų tūrį viršijančios jų dalys turi būti įrengtos taip, kad būtų nematomos.

                        4.

                        Mažos aprėpties belaidžio ryšio prieigos taško vaizdinės charakteristikos turi būti tokios, kad jis vizualiai derėtų su atramine konstrukcija, jo dydis turi būti proporcingas atsižvelgiant į bendrą atraminės konstrukcijos dydį, jo forma turi būti vientisa, spalvos neutralios, kabeliai paslėpti ir kartu su kitais gretimose vietose jau įrengtais mažos aprėpties belaidžio ryšio prieigos taškais jis vizualiai neturi kurti bendro netvarkos įspūdžio.

                        5.

                        Mažos aprėpties belaidžio ryšio prieigos taško svoris ir forma neturi padėti struktūriškai stiprinti atraminės konstrukcijos.

                  B.   3 straipsnio 1 dalyje nurodyto Europos standarto reikalavimai

                        1.

                        Diegimo darbai vykdomi laikantis Europos standarto EN 62232:2017 „Aukštadažnio lauko stiprio, galios tankio ir savitosios sugerties galios (SAR) nustatymas šalia radijo ryšio bazinių stočių, siekiant įvertinti žmogaus ekspoziciją“ 6.2.4 punkto 2 lentelėje E0, E2 ir E10 klasių įrenginiams nustatytų reikalavimų.

                        2.

                        E10 klasės mažos aprėpties belaidžio ryšio prieigos taškai diegiami tik lauke arba patalpose, kurių lubų aukštis siekia bent 4 metrus.

                        3.

                        Jei toje pačioje vietoje įrengiamos kelios vieno ar daugiau mažos aprėpties belaidžio ryšio prieigos taškų antenų sistemos (arba jų dalys), 1 punkte nurodytame šaltinyje nustatyti EIRP kriterijai taikomi bendrai visų vienoje vietoje įrengtų antenų sistemų (arba jų dalių) EIRP.


title: Komisijos įgyvendinimo reglamentas (ES) 2020/1031 2020 m. liepos 15 d. dėl leidimo naudoti benzenkarboksirūgštį kaip penimų kiaulių pašarų priedą (leidimo turėtojas – bendrovė „DSM Nutritional Products Ltd“, kuriai atstovauja bendrovė „DSM Nutritional Products Sp. Z o.o“) (Tekstas svarbus EEE)

text:
16.7.2020

                  LT

                  Europos Sąjungos oficialusis leidinys

                  L 227/21

         KOMISIJOS ĮGYVENDINIMO REGLAMENTAS (ES) 2020/1031
         2020 m. liepos 15 d.
         dėl leidimo naudoti benzenkarboksirūgštį kaip penimų kiaulių pašarų priedą (leidimo turėtojas – bendrovė „DSM Nutritional Products Ltd“, kuriai atstovauja bendrovė „DSM Nutritional Products Sp. Z o.o“)
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (1), ypač į jo 9 straipsnio 2 dalį,
         kadangi:

                     (1)

                     Reglamente (EB) Nr. 1831/2003 nustatyta, kad priedams gyvūnų mityboje naudoti reikia leidimo, ir nustatytas tokio leidimo suteikimo pagrindas bei tvarka;

                     (2)

                     pagal Reglamento (EB) Nr. 1831/2003 7 straipsnį buvo pateiktas prašymas suteikti leidimą naudoti benzenkarboksirūgštį. Kartu su prašymu buvo pateikti duomenys ir dokumentai, kurių reikalaujama pagal Reglamento (EB) Nr. 1831/2003 7 straipsnio 3 dalį;

                     (3)

                     prašymas pateiktas dėl leidimo naudoti benzenkarboksirūgštį kaip penimų kiaulių pašarų priedą, priskirtiną prie priedų kategorijos „zootechniniai priedai“;

                     (4)

                     Europos maisto saugos tarnyba (toliau – Tarnyba) 2019 m. gegužės 15 d. priimtoje nuomonėje (2) padarė išvadą, kad siūlomomis naudojimo sąlygomis benzenkarboksirūgštis nedaro nepageidaujamo poveikio gyvūnų sveikatai, vartotojų saugai ar aplinkai. Ji taip pat padarė išvadą, kad priedas dirgina odą ir stipriai dirgina akis. Todėl reikėtų imtis tinkamų apsaugos priemonių, kad būtų išvengta nepageidaujamo poveikio žmonių, ypač priedo naudotojų, sveikatai. Tarnyba padarė išvadą, kad benzenkarboksirūgštis gali veiksmingai pagerinti penimų kiaulių zootechninius rodiklius. Tarnyba nemano, kad reikia nustatyti konkrečius stebėsenos po pateikimo rinkai reikalavimus. Be to, ji patvirtino pašarų priedo pašaruose analizės metodo taikymo ataskaitą, kurią pateikė Reglamentu (EB) Nr. 1831/2003 įsteigta etaloninė laboratorija;

                     (5)

                     benzenkarboksirūgšties vertinimas rodo, kad Reglamento (EB) Nr. 1831/2003 5 straipsnyje nustatytos leidimo suteikimo sąlygos yra įvykdytos. Taigi, kaip nurodyta šio reglamento priede, turėtų būti suteiktas leidimas naudoti minėtą preparatą;

                     (6)

                     šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,

               PRIĖMĖ ŠĮ REGLAMENTĄ:

            1 straipsnis
            Priede nurodytą preparatą, priklausantį priedų kategorijai „zootechniniai priedai“ ir funkcinei grupei „kiti zootechniniai priedai“, leidžiama naudoti kaip gyvūnų pašarų priedą šio reglamento priede nustatytomis sąlygomis.

            2 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2020 m. liepos 15 d.

                  Komisijos vardu

                  Pirmininkė

               Ursula VON DER LEYEN

            (1)  OL L 268, 2003 10 18, p. 29.

            (2)  EFSA Journal 2019; 17(6):5727.

            PRIEDAS

                        Priedo identifikavimo numeris

                        Leidimo turėtojo pavadinimas

                        Priedas

                        Sudėtis, cheminė formulė, aprašymas, analizės metodas

                        Gyvūno rūšis arba kategorija

                        Didžiausias amžius

                        Mažiausias kiekis

                        Didžiausias kiekis

                        Kitos nuostatos

                        Leidimo galiojimo terminas

                        Veikliosios medžiagos kiekis mg/kg visaverčio pašaro, kurio drėgnis yra 12 %

                           Zootechninių priedų kategorija. Funkcinė grupė: kiti zootechniniai priedai (zootechninių parametrų pagerinimas).

                        4d210

                        Bendrovė „DSM Nutritional Products Ltd“, kuriai atstovauja bendrovė „DSM Nutritional Products Sp. Z o.o.“

                        Benzenkarboksirūgštis

                           Priedo sudėtis

                        Benzenkarboksirūgštis (≥ 99,9 %)
                        -------------

                           Veikliosios medžiagos apibūdinimas

                        Benzenkarboksirūgštis, fenilkarboksirūgštis,
                        C7H6O2

                        CAS numeris 65–85–0
                        Didžiausias leidžiamas priemaišų kiekis:
                        ftalio rūgštis: ≤ 100 mg/kg
                        bifenilas: ≤ 100 mg/kg
                        -------------

                           Analizės metodas
                            (1)

                        Benzenkarboksirūgšties kiekybinis nustatymas
                        pašarų priede:

                                    —

                                    titravimas su natrio hidroksidu (Europos farmakopėja

                              0066 monografija).
                        Kiekybinis benzenkarboksirūgšties nustatymas premiksuose ir pašaruose: – atvirkštinių fazių skysčių chromatografija kartu su UV aptikimu (RP-HPLC/UV), metodas grindžiamas ISO9231: 2008

                        Penimos kiaulės

                        -

                        3 000

                        10 000

                                    1.

                                    Priedo ir premikso naudojimo taisyklėse nurodyti laikymo sąlygas ir stabilumą termiškai apdorojant.

                                    2.

                                    Priedas nenaudojamas su kitų šaltinių benzenkarboksirūgštimi arba benzoatais.

                                    3.

                                    Naudojimo instrukcijose turi būti nurodyta: „Pašarų papildais, kurių sudėtyje yra benzenkarboksirūgšties, tiesiogiai šerti penimų kiaulių negalima. Pašarų papildai, kurių sudėtyje yra benzenkarboksirūgšties, gerai sumaišomi su kitomis paros raciono pašarinėmis žaliavomis.“

                                    4.

                                    Priedo ir premiksų naudotojams pašarų ūkio subjektai nustato darbo procedūras ir organizacines priemones, kad būtų išvengta galimos su jų naudojimu susijusios rizikos. Jei šios rizikos šiomis procedūromis ir priemonėmis išvengti arba sumažinti iki minimumo neįmanoma, priedas ir premiksai turi būti naudojami dėvint asmenines apsaugos priemones, įskaitant odos ir akių apsaugos priemones.

                        2030 m. rugpjūčio 5 d.

               (1)  Išsamų analizės metodų aprašymą galima rasti etaloninės laboratorijos svetainėje: https://ec.europa.eu/jrc/en/eurl/feed-additives/evaluation-reports


title: Komisijos įgyvendinimo reglamentas (ES) 2020/1032 2020 m. liepos 15 d. dėl leidimo naudoti Bacillus subtilis DSM 28343 preparatą kaip penimų veršelių ir penimų kiaulių pašarų priedą (leidimo turėtojas – bendrovė „Lactosan GmbH & Co. KG“) (Tekstas svarbus EEE)

text:
16.7.2020

                  LT

                  Europos Sąjungos oficialusis leidinys

                  L 227/24

         KOMISIJOS ĮGYVENDINIMO REGLAMENTAS (ES) 2020/1032
         2020 m. liepos 15 d.
         dėl leidimo naudoti Bacillus subtilis DSM 28343 preparatą kaip penimų veršelių ir penimų kiaulių pašarų priedą (leidimo turėtojas – bendrovė „Lactosan GmbH & Co. KG“)
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (1), ypač į jo 9 straipsnio 2 dalį,
         kadangi:

                     (1)

                     Reglamente (EB) Nr. 1831/2003 nustatyta, kad priedams gyvūnų mityboje naudoti reikia leidimo, ir nustatytas tokio leidimo suteikimo pagrindas bei tvarka;

                     (2)

                     pagal Reglamento (EB) Nr. 1831/2003 7 straipsnį buvo pateikti du prašymai suteikti leidimą naudoti Bacillus subtilis DSM 28343 preparatą. Kartu su prašymais buvo pateikti duomenys ir dokumentai, kurių reikalaujama pagal to reglamento 7 straipsnio 3 dalį;

                     (3)

                     šie prašymai buvo pateikti dėl leidimo naudoti Bacillus subtilis DSM 28343 preparatą kaip penimų veršelių ir penimų kiaulių pašarų priedą, priskirtiną prie priedų kategorijos „zootechniniai priedai“;

                     (4)

                     Europos maisto saugos tarnyba (toliau – Tarnyba) 2018 m. kovo 6 d. (2), 2019 m. liepos 4 d. (3) ir 2019 m. gegužės 15 d. (4) nuomonėse padarė išvadą, kad siūlomomis naudojimo sąlygomis Bacillus subtilis DSM 28343 preparatas nedaro nepageidaujamo poveikio gyvūnų sveikatai, vartotojų saugai ar aplinkai. Ji taip pat padarė išvadą, kad priedas turėtų būti laikomas kvėpavimo takus galinčia jautrinti medžiaga ir ji negalėjo padaryti išvados dėl to, ar jis gali jautrinti odą. Todėl Komisija mano, kad reikėtų imtis tinkamų apsaugos priemonių, kad būtų išvengta nepageidaujamo poveikio žmonių, ypač priedo naudotojų, sveikatai. Tarnyba padarė išvadą, kad priedas turi didelį poveikį penimų veršelių augimo rodikliams ir dėl jo gali padidėti penimų kiaulių kūno masės prieaugis. Tarnyba nemano, kad reikia nustatyti konkrečius stebėsenos po pateikimo rinkai reikalavimus. Be to, ji patvirtino pašarų priedo pašaruose analizės metodo taikymo ataskaitą, kurią pateikė Reglamentu (EB) Nr. 1831/2003 įsteigta etaloninė laboratorija;

                     (5)

                        Bacillus subtilis DSM 28343 preparato vertinimas rodo, kad Reglamento (EB) Nr. 1831/2003 5 straipsnyje numatytos leidimų suteikimo sąlygos yra įvykdytos. Taigi, kaip nurodyta šio reglamento priede, turėtų būti suteiktas leidimas naudoti minėtą preparatą;

                     (6)

                     šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,

               PRIĖMĖ ŠĮ REGLAMENTĄ:

            1 straipsnis
            Leidimas
            Priede nurodytą preparatą, priklausantį priedų kategorijai „zootechniniai priedai“ ir funkcinei grupei „žarnyno floros stabilizatoriai“, leidžiama naudoti kaip gyvūnų pašarų priedą šio reglamento priede nustatytomis sąlygomis.

            2 straipsnis
            Įsigaliojimas
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2020 m. liepos 15 d.

                  Komisijos vardu

                  Pirmininkė

               Ursula VON DER LEYEN

            (1)  OL L 268, 2003 10 18, p. 29.

            (2)  EFSA Journal 2018;16(3):5220.

            (3)  EFSA Journal 2019;17(7):5793.

            (4)  EFSA Journal 2019;17(5):5725.

            PRIEDAS

                        Priedo identifikavimo numeris

                        Leidimo turėtojo pavadinimas

                        Priedas

                        Sudėtis, cheminė formulė, aprašymas, analizės metodas

                        Gyvūno rūšis arba kategorija

                        Didžiausias amžius

                        Mažiausias kiekis

                        Didžiausias kiekis

                        Kitos nuostatos

                        Leidimo galiojimo terminas

                        KSV/kg visaverčio pašaro, kurio drėgnis yra 12 %

                           Zootechninių priedų kategorija. Funkcinė grupė: žarnyno floros stabilizatoriai.

                        4b1825

                        „Lactosan GmbH & Co KG“

                           Bacillus subtilis

                        DSM 28343

                           Priedo sudėtis

                           Bacillus subtilis DSM 28343 preparatas, kurio sudėtyje yra ne mažiau kaip 1 × 1010 KSV/g priedo
                        Kieto pavidalo
                        ——————————————

                           Veikliosios medžiagos apibūdinimas:

                        Gyvybingos Bacillus subtilis DSM 28343 sporos
                        ——————————————

                              Analizės metodas

                            (1)

                           Bacillus subtilis DSM 28343 nustatymas pašarų priede, premiksuose ir pašaruose: impulsinė lauko gelių elektroforezė (PFGE)

                           Bacillus subtilis DSM 28343 apskaičiavimas pašarų priede, premiksuose ir pašaruose: paskleidimo ant plokštelės metodas, naudojant triptono sojos agarą (EN 15784)

                        Penimi veršeliai
                        Penimos kiaulės

                        —
                        —

                        1 × 109

                        2 × 108

                        —

                                    1.

                                    Priedo ir premiksų naudojimo taisyklėse nurodyti laikymo sąlygas ir stabilumą termiškai apdorojant.

                                    2.

                                    Galima naudoti tik penimiems veršeliams skirtuose pieno pakaitaluose.

                                    3.

                                    Priedo ir premiksų naudotojams pašarų ūkio subjektai nustato darbo procedūras ir organizacines priemones, kad būtų išvengta galimos su jų naudojimu susijusios rizikos. Jei šios rizikos šiomis procedūromis ir priemonėmis išvengti arba sumažinti iki minimumo neįmanoma, priedas ir premiksai turi būti naudojami dėvint asmenines apsaugos priemones.

                        2030 m. rugpjūčio 5 d.

               (1)  Išsamų analizės metodų aprašymą galima rasti etaloninės laboratorijos svetainėje: https://ec.europa.eu/jrc/en/eurl/feed-additives/evaluation-reports.


title: Komisijos įgyvendinimo reglamentas (ES) 2020/1027 2020 m. liepos 14 d. kuriuo dėl specialių COVID-19 protrūkio poveikio žvejybos ir akvakultūros sektoriui švelninimo priemonių įgyvendinimo ir stebėsenos iš dalies keičiami įgyvendinimo reglamentai (ES) Nr. 771/2014, (ES) Nr. 1242/2014 ir (ES) Nr. 1243/2014

text:
16.7.2020

                  LT

                  Europos Sąjungos oficialusis leidinys

                  L 227/1

         KOMISIJOS ĮGYVENDINIMO REGLAMENTAS (ES) 2020/1027
         2020 m. liepos 14 d.
         kuriuo dėl specialių COVID-19 protrūkio poveikio žvejybos ir akvakultūros sektoriui švelninimo priemonių įgyvendinimo ir stebėsenos iš dalies keičiami įgyvendinimo reglamentai (ES) Nr. 771/2014, (ES) Nr. 1242/2014 ir (ES) Nr. 1243/2014
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2014 m. gegužės 15 d. Europos Parlamento ir Tarybos reglamentą (ES) Nr. 508/2014 dėl Europos jūrų reikalų ir žuvininkystės fondo (1), ypač į jo 18 straipsnio 3 dalį, 72 straipsnio 3 dalį, 97 straipsnio 2 dalį ir 107 straipsnio 3 dalį,
         kadangi:

                     (1)

                     Europos Parlamento ir Tarybos reglamentu (ES) 2020/560 (2) iš dalies pakeistas Reglamentas (ES) Nr. 508/2014 siekiant nustatyti specialias COVID-19 protrūkio poveikio žvejybos ir akvakultūros sektoriui švelninimo priemones;

                     (2)

                     kad būtų galima įgyvendinti Reglamentą (ES) 2020/560, Komisijos įgyvendinimo reglamente (ES) Nr. 771/2014 (3) nustatytas Europos jūrų reikalų ir žuvininkystės fondo (EJRŽF) veiksmų programų modelis ir atokiausių regionų veiklos vykdytojams skirtų kompensavimo planų struktūra turėtų būti pakoreguota atsižvelgiant į naujųjų priemonių reikalavimus;

                     (3)

                     kad būtų galima įgyvendinti Reglamentą (ES) 2020/560, taip pat reikia pakoreguoti Komisijos įgyvendinimo reglamentuose (ES) Nr. 1242/2014 (4) ir (ES) Nr. 1243/2014 (5) nustatytas technines specifikacijas ir taisykles, pagal kurias valstybės narės teikia suvestinius veiksmų duomenis ir informaciją. Šiomis korekcijomis turėtų būti sudarytos sąlygos patikimai stebėti su COVID-19 protrūkio poveikio švelninimu susijusius veiksmus ir teikti apie juos informaciją. Pagal Reglamento (ES) Nr. 508/2014 97 straipsnio 1 dalies a punktą veiksmų suvestinių duomenų pateikimo terminas yra kiekvienų metų kovo 31 d. Tai reiškia, kad valstybės narės šią informaciją pakeistu formatu turėtų teikti nuo 2021 m., siekiant užtikrinti nuoseklų ir suderintą duomenų teikimą;

                     (4)

                     todėl Įgyvendinimo reglamentai (ES) Nr. 771/2014, (ES) Nr. 1242/2014 ir (ES) Nr. 1243/2014 turėtų būti atitinkamai iš dalies pakeisti;

                     (5)

                     kadangi reikiamą paramą reikia suteikti kuo skubiau, būtina sudaryti sąlygas šiame reglamente nustatytas priemones taikyti nedelsiant, taigi reglamentas turėtų įsigalioti kitą dieną po jo paskelbimo;

                     (6)

                     šiame reglamente nustatytos priemonės atitinka Europos jūrų reikalų ir žuvininkystės fondo komiteto nuomonę,

               PRIĖMĖ ŠĮ REGLAMENTĄ:

            1 straipsnis
            Įgyvendinimo reglamento (ES) Nr. 771/2014 pakeitimai
            Įgyvendinimo reglamentas (ES) Nr. 771/2014 iš dalies keičiamas taip:

                        1)

                        I priedo 4.5 skirsnis pakeičiamas šio reglamento I priede pateiktu tekstu;

                        2)

                        I priedo 8.2 skirsnis pakeičiamas šio reglamento I priede pateiktu tekstu;

                        3)

                        II priedas iš dalies keičiamas pagal šio reglamento I priedo nuostatas.

            2 straipsnis
            Įgyvendinimo reglamento (ES) Nr. 1242/2014 pakeitimai
            Įgyvendinimo reglamentas (ES) Nr. 1242/2014 iš dalies keičiamas taip:

                        1)

                        I priedas iš dalies keičiamas pagal šio reglamento II priedo nuostatas;

                        2)

                        V priedo 1 lentelės I.9 eilutė pakeičiama šio reglamento II priede pateiktu tekstu.

            3 straipsnis
            Įgyvendinimo reglamento (ES) Nr. 1243/2014 pakeitimai
            Įgyvendinimo reglamentas (ES) Nr. 1243/2014 iš dalies keičiamas taip:

                        1)

                        I priedas iš dalies keičiamas pagal šio reglamento III priedo nuostatas;

                        2)

                        II priedo I.9 eilutė pakeičiama šio reglamento III priede pateiktu tekstu.

            4 straipsnis
            Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2020 m. liepos 14 d.

                  Komisijos vardu

                  Pirmininkė

               Ursula VON DER LEYEN

            (1)  2014 m. gegužės 15 d. Europos Parlamento ir Tarybos reglamentas (ES) Nr. 508/2014 dėl Europos jūrų reikalų ir žuvininkystės fondo ir kuriuo panaikinami Tarybos reglamentai (EB) Nr. 2328/2003, (EB) Nr. 861/2006, (EB) Nr. 1198/2006 bei (EB) Nr. 791/2007 ir Europos Parlamento ir Tarybos reglamentas (ES) Nr. 1255/2011 (OL L 149, 2014 5 20, p. 1).

            (2)  2020 m. balandžio 23 d. Europos Parlamento ir Tarybos reglamentas (ES) 2020/560, kuriuo iš dalies keičiami reglamentai (ES) Nr. 508/2014 ir (ES) Nr. 1379/2013, kiek tai susiję su konkrečiomis priemonėmis, skirtomis švelninti COVID-19 protrūkio poveikį žvejybos ir akvakultūros sektoriuje (OL L 130, 2020 4 24, p. 11).

            (3)  2014 m. liepos 14 d. Komisijos įgyvendinimo reglamentas (ES) Nr. 771/2014, kuriuo pagal Europos Parlamento ir Tarybos reglamentą (ES) Nr. 508/2014 dėl Europos jūrų reikalų ir žuvininkystės fondo nustatomos taisyklės, susijusios su veiksmų programų modeliu, papildomų išlaidų, kurias patiria tam tikrų žvejybos ir akvakultūros produktų žvejyba, auginimu, perdirbimu ir prekyba užsiimantys atokiausių regionų veiklos vykdytojai, kompensavimo planų struktūra, finansinių duomenų perdavimo modeliu, ex ante vertinimo ataskaitų turiniu ir būtiniausiais reikalavimais, taikomais vertinimo planui, pateiktinam remiantis Europos jūrų reikalų ir žuvininkystės fondui taikomomis taisyklėmis (OL L 209, 2014 7 16, p. 20).

            (4)  2014 m. lapkričio 20 d. Komisijos įgyvendinimo reglamentas (ES) Nr. 1242/2014, kuriuo pagal Europos Parlamento ir Tarybos reglamentą (ES) Nr. 508/2014 dėl Europos jūrų reikalų ir žuvininkystės fondo nustatomos veiksmų atitinkamų suvestinių duomenų pateikimo taisyklės (OL L 334, 2014 11 21, p. 11).

            (5)  2014 m. lapkričio 20 d. Komisijos įgyvendinimo reglamentas (ES) Nr. 1243/2014, kuriuo pagal Europos Parlamento ir Tarybos reglamentą (ES) Nr. 508/2014 dėl Europos jūrų reikalų ir žuvininkystės fondo nustatomos informacijos, kurią turi atsiųsti valstybės narės, taip pat duomenų poreikio ir galimų duomenų šaltinių sinergijos taisyklės (OL L 334, 2014 11 21, p. 39).

            I PRIEDAS

               1.
               Komisijos įgyvendinimo reglamento (ES) Nr. 771/2014 I priedas iš dalies keičiamas taip:

                           1)

                           4.5 skirsnis pakeičiamas taip:

                                       „4.5.

                                          Kompensacijos apskaičiavimo pagal atitinkamus kriterijus, nustatytus kiekvienos rūšies veiklai, vykdomai pagal Reglamento (ES) Nr. 508/2014 40 straipsnio 1 dalį, 53, 54, 55 ir 67 straipsnius ir 69 straipsnio 3 dalį, metodo aprašas

                                                      <4.5 type="S" maxlength="4500" input="M">“

                           2)

                           8.2 skirsnis pakeičiamas taip:

                                       „8.2.

                                          EJRŽF įnašas ir bendro finansavimo norma, taikoma Sąjungos prioritetams, techninei pagalbai ir kitai paramai (EUR)

                                                   Bendra parama

                                                   Pagrindiniai asignavimai (visas finansavimas, atėmus veiklos lėšų rezervą)

                                                   Veiklos lėšų rezervas

                                                   Veiklos lėšų rezervo suma, sudaranti visos Sąjungos paramos dalį

                                                   Sąjungos prioritetai

                                                   Priemonė (-s) pagal Sąjungos prioritetą

                                                   EJRŽF įnašas
                                                   (įskaitant veiklos lėšų rezervą)

                                                   Nacionalinis įnašas
                                                   (įskaitant veiklos lėšų rezervą)

                                                   EJRŽF bendro finansavimo dalis

                                                   EJRŽF parama

                                                   Nacionalinis įnašas

                                                   EJRŽF veiklos lėšų rezervas

                                                   Nacionalinis įnašas  (1)

                                                   a

                                                   b

                                                   c = a/(a + b) × 100

                                                   d = a – f

                                                   e = b – g

                                                   f

                                                   g = b × (f/a)

                                                   h = f/a × 100

                                                               1.

                                                               Ekologiškai tausios, efektyvaus išteklių naudojimo, inovacinės, konkurencingos ir žiniomis grindžiamos žvejybos skatinimas.

                                                   33 straipsnio 1 dalies a, b ir c punktai, 34 straipsnis ir 41 straipsnio 2 dalis

                                                      <8.2 type="N"input="M">

                                                      <8.2 type="N"input="M">

                                                   50 %

                                                      <8.2 type="N"input="M">

                                                   33 straipsnio 1 dalies d punktas ir 44 straipsnio 4a dalis

                                                      <8.2 type="N"input="M">

                                                      <8.2 type="N"input="M">

                                                   Ne daugiau kaip 75 %,
                                                   bent 20 %

                                                   0

                                                   0

                                                   Finansiniai asignavimai likusiai 1 Sąjungos prioriteto daliai

                                                      <8.2 type="N"input="M">

                                                      <8.2 type="N"input="M">

                                                   Ne daugiau kaip 75 %,
                                                   bent 20 %

                                                      <8.2 type="N"input="M">

                                                               2.

                                                               Ekologiškai tausios, efektyvaus išteklių naudojimo, inovacinės, konkurencingos ir žiniomis grindžiamos akvakultūros skatinimas.

                                                      <8.2 type="N"input="M">

                                                      <8.2 type="N"input="M">

                                                   Ne daugiau kaip 75 %,
                                                   bent 20 %

                                                      <8.2 type="N"input="M">

                                                               3.

                                                               BŽP įgyvendinimo skatinimas.

                                                   Mokslinių žinių gilinimas bei teikimas ir duomenų rinkimas bei tvarkymas (EJRŽF reglamento 13 straipsnio 3 dalis)

                                                      <8.2 type="N"input="M">

                                                      <8.2 type="N"input="M">

                                                   80 %

                                                      <8.2 type="N"input="M">

                                                   Parama stebėsenos, kontrolės ir vykdymo užtikrinimo priemonėms, stiprinant institucinius gebėjimus ir viešojo administravimo veiksmingumą, nedidinant administracinės naštos (76 straipsnio 2 dalies a–d ir f–l punktai) (EJRŽF reglamento 13 straipsnio 2 dalis)

                                                      <8.2 type="N"input="M">

                                                      <8.2 type="N"input="M">

                                                   90 %

                                                      <8.2 type="N"input="M">

                                                   Parama stebėsenos, kontrolės ir vykdymo užtikrinimo priemonėms, stiprinant institucinius gebėjimus ir viešojo administravimo veiksmingumą, nedidinant administracinės naštos (76 straipsnio 2 dalies e punktas) (EJRŽF reglamento 13 straipsnio 2 dalis).

                                                      <8.2 type="N"input="M">

                                                      <8.2 type="N"input="M">

                                                   70 %

                                                      <8.2 type="N"input="M">

                                                               4.

                                                               Užimtumo ir teritorinės sanglaudos didinimas

                                                      <8.2 type="N"input="M">

                                                      <8.2 type="N"input="M">

                                                   Ne daugiau kaip 85 %,
                                                   bent 20 %

                                                      <8.2 type="N"input="M">

                                                               5.

                                                               Prekybos ir perdirbimo skatinimas.

                                                   Parama sandėliavimui (67 straipsnis)

                                                      <8.2 type="N"input="M">

                                                      <8.2 type="N"input="M">

                                                   100 %

                                                   0

                                                   0

                                                   0

                                                   Kompensacijos atokiausiems regionams (70 straipsnis) (EJRŽF reglamento 13 straipsnio 4 dalis).

                                                      <8.2 type="N"input="M">

                                                      <8.2 type="N"input="M">

                                                   100 %

                                                      <8.2 type="N"input="M">

                                                   Finansiniai asignavimai likusiai 5 Sąjungos prioriteto daliai

                                                      <8.2 type="N"input="M">

                                                      <8.2 type="N"input="M">

                                                   Ne daugiau kaip 75 %,
                                                   bent 20 %

                                                      <8.2 type="N"input="M">

                                                               6.

                                                               Integruotos jūrų politikos įgyvendinimo skatinimas

                                                      <8.2 type="N"input="M">

                                                      <8.2 type="N"input="M">

                                                   Ne daugiau kaip 75 %,
                                                   bent 20 %

                                                      <8.2 type="N"input="M">

                                                   Techninė pagalba

                                                      <8.2 type="N"input="M">

                                                      <8.2 type="N"input="M">

                                                   Ne daugiau kaip 75 %,
                                                   bent 20 %

                                                   0

                                                   0

                                                   0

                                                   Iš viso [suskaičiuojama automatiškai]:

                                                      <8.2 type="N"input="G">

                                                      <8.2 type="N"input="G">

                                                   Netaikoma

                                                      <8.2 type="N"input="G">

                                                      <8.2 type="N"input="G">

                                                      <8.2 type="N"input="G">

                                                      <8.2 type="N"input="G">

                                                   Netaikoma

               2.
               Įgyvendinimo reglamento (ES) Nr. 771/2014 II priede įterpiamas šis 5a skirsnis:

                           „5a.

                              Reglamento (ES) Nr. 508/2014 70 straipsnio 1 dalies antroje pastraipoje nurodytų priemonių, skirtų dėl COVID-19 protrūkio kylantiems ekonominiams nuostoliams kompensuoti, apskaičiavimo ir įgyvendinimo metodų aprašas

                                          <4.5 type="S" maxlength="3500" input="M">“

               (1)  Nacionalinis įnašas proporcingai padalijamas pagrindiniam asignavimui ir veiklos lėšų rezervui.“

            II PRIEDAS

               1.
               Komisijos įgyvendinimo reglamento (ES) Nr. 1242/2014 I priedo pirmoje skiltyje „Laukas“ įterpiamas šis 25 lauko įrašas:

                           „25

                           COVID-19 protrūkio poveikio švelninimas“

               2.
               Įgyvendinimo reglamento (ES) Nr. 1242/2014 V priedo 1 lentelės I.9 eilutė pakeičiama taip:

                           „I.9

                           33 straipsnis ir 44 straipsnio 4a dalis
                           Laikinas žvejybos veiklos nutraukimas

                                       —

                                       Susijusių žvejų skaičius

                           1

                           Skaitinė

                           Privaloma, jei veiksmas susijęs su jūra.“

                                       —

                                       Susijusių dienų skaičius

                           2

                           Skaitinė

            III PRIEDAS

               1.

                  Įgyvendinimo reglamento (ES) Nr. 1243/2014 I priede įterpiama ši F dalis:

               „F DALIS

                  COVID-19 protrūkio poveikio švelninimas

                           Laukas

                           Turinys

                           Pastaba

                           Duomenų poreikis ir sinergija

                           25

                           COVID-19 protrūkio poveikio švelninimas

                           COVID-19 protrūkio poveikio švelninimas
                           Kodas 0 = nesusiję su COVID-19
                           Kodas 1 = susiję su COVID-19

                           Taikoma tik EJRŽF“

                        2.

                        Įgyvendinimo reglamento (ES) Nr. 1243/2014 II priedo I.9 eilutė pakeičiama taip:

                                    „I.9

                                    33 straipsnis ir 44 straipsnio 4a dalis
                                    Laikinas žvejybos veiklos nutraukimas

                                                —

                                                Susijusių žvejų skaičius

                                                —

                                                Susijusių dienų skaičius“